РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/277-17

7. децембар 2017. године

Б е о г р а д

**З А П И С Н И К**

**27. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 5. ДЕЦЕМБРА 2017. ГОДИНЕ**

Седница је почела у 12,00 часова.

Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Михаило Јокић, Ђорђе Комленски, Александар Мартиновић, Жарко Мићин, Милетић Михајловић, Јован Палалић, Срето Перић и Балинт Пастор.

Осим чланова Одбора, седници је присуствовала и Александра Мајкић, заменик члана Биљане Пантић Пиља.

Седници нису присуствовали чланови Одбора: Неђо Јовановић, Душан Павловић, Наташа Мићић, Вјерица Радета, Катарина Ракић и Душан Петровић, нити њихови заменици.

Седници су присуствавали и Јован Ћосић, в.д. помоћника министра правде, Ивана Савићевић, помоћник министра у Сектору за управљање људским ресурсима, Јасмина Бенмансур, в.д. помоћника министра и Гордана Пођанин, шеф Одсека за систем плата и каталогизацију и вредновање радних места у јавном сектору, Сектор за управљање људским ресурсима.

Председник Одбора је констатовао да су испуњени услови за рад и пуноважно одлучивање, те је на основу члана 82, члана 92. став 2, члана 157. став 2, члана 192. и члана 193. Пословника Народне скупштине, предложио да Одбор за правосуђе, државну управу и локалну самоуправу, на 27. седници, обави заједнички јединствени и начелни претрес о:

- Предлогу закона о измени Закона о уређењу судова, који је поднела Влада (број 7-3775/17 од 1. децембра 2017. године), у начелу;

- Предлогу закона о запосленима у јавним службама, који је поднела Влада (број 11-3789/17 од 2. децембра 2017. године), у начелу;

- Предлогу закона о изменама и допунама Закона о запосленима у аутономним покрајинама и јединицама локалне самоуправе, који је поднела Влада (број 11-3508/17 од 15. новембра 2017. године), у начелу;

- Предлогу закона о платама службеника и намештеника у органима аутономне покрајине и јединице локалне самоуправе, који је поднела Влада (број 120-3786/17 од 2. децембра 2017. године), у начелу;

- Предлогу закона о изменама и допунама Закона о систему плата запослених у јавном сектору, који је поднела Влада (број 120-3776/17 од 1. децембра 2017. године), у начелу.

Чланови Одбора су **већином гласова** усвојили предлог да се обави обједињена расправа у вези са наведеним актима.

Председавајући је предложио, а чланови Одбора су **једногласно** утврдили следећи

Д н е в н и р е д :

1. Разматрање Предлога закона о измени Закона о уређењу судова, који је поднела Влада (број 7-3775/17 од 1. децембра 2017. године), у начелу;

2. Разматрање Предлога закона о запосленима у јавним службама, који је поднела Влада (број 11-3789/17 од 2. децембра 2017. године), у начелу;

3. Разматрање Предлога закона о изменама и допунама Закона о запосленима у аутономним покрајинама и јединицама локалне самоуправе, који је поднела Влада (број 11-3508/17 од 15. новембра 2017. године), у начелу;

4. Разматрање Предлога закона о платама службеника и намештеника у органима аутономне покрајине и јединице локалне самоуправе, који је поднела Влада (број 120-3786/17 од 2. децембра 2017. године), у начелу;

5. Разматрање Предлога закона о изменама и допунама Закона о систему плата запослених у јавном сектору, који је поднела Влада (број 120-3776/17 од 1. децембра 2017. године), у начелу;

6. Утврђивање Предлога одлуке о престанку функције председника Основног суда у Новом Пазару;

7. Утврђивање Предлога одлуке о престанку функције председника Привредног суда у Лесковцу;

8. Разно.

**Петар Петровић** је отворио расправу по обједињеним тачкама утврђеног Дневног реда, па како се нико од чланова и заменика чланова Одбора није јавио за реч, након закључења расправе, приступило се гласању.

**ПРВА ТАЧКА** – Разматрање Предлога закона о измени Закона о уређењу судова, који је поднела Влада (број 7-3775/17 од 1. децембра 2017. године), у начелу.

**Петар Петровић** је ставио на гласање предлог:

- да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о измени Закона о уређењу судова, у начелу;

- да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова** усвојили наведени предлог.

**ДРУГА ТАЧКА** - Разматрање Предлога закона о запосленима у јавним службама, који је поднела Влада (број 11-3789/17 од 2. децембра 2017. године), у начелу

**Петар Петровић** је ставио на гласање предлог:

- да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о запосленима у јавним службама, у начелу;

- да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова** усвојили наведени предлог.

**ТРЕЋА ТАЧКА** - Разматрање Предлога закона о изменама и допунама Закона о запосленима у аутономним покрајинама и јединицама локалне самоуправе, који је поднела Влада (број 11-3508/17 од 15. новембра 2017. године), у начелу.

**Петар Петровић** је ставио на гласање предлог:

- да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о изменама и допунама Закона о запосленима у аутономним покрајинама и јединицама локалне самоуправе, у начелу;

- да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова** усвојили наведени предлог.

**ЧЕТВРТА ТАЧКА** -Разматрање Предлога закона о платама службеника и намештеника у органима аутономне покрајине и јединице локалне самоуправе, који је поднела Влада (број 120-3786/17 од 2. децембра 2017. године), у начелу.

**Петар Петровић** је ставио на гласање предлог:

- да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о платама службеника и намештеника у органима аутономне покрајине и јединице локалне самоуправе, у начелу;

- да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова** усвојили наведени предлог.

**ПЕТА ТАЧКА** - Разматрање Предлога закона о изменама и допунама Закона о систему плата запослених у јавном сектору, који је поднела Влада (број 120-3776/17 од 1. децембра 2017. године), у начелу.

**Петар Петровић** је ставио на гласање предлог:

- да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о изменама и допунама Закона о систему плата запослених у јавном сектору, у начелу;

- да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова** усвојили наведени предлог.

**ШЕСТА ТАЧКА** - Утврђивање Предлога одлуке о престанку функције председника Основног суда у Новом Пазару.

**Петар Петровић** је рекао да је Ђорђе Гојгић, поднео захтев заведен под бројем 07 Број: 118-3573/17 од 20. новембра 2017. године, којим тражи да Народна скупштина донесе одлуку о престанку функције председника Основног суда у Новом Пазару, с обзиром да га је Високи савет судства изабрао за судију Апелационог суда у Нишу.

Председавајући је отворио расправу у вези са овом тачком дневног реда, па како се нико од присутних није јавио за реч, ставио је на гласање предлог да Одбор за правосуђе, државну управу и локалну самоуправу утврди Предлог одлуке о престанку функције председника Основног суда у Новом Пазару Ђорђу Гајићу и упути га Народној скупштини на усвајање по хитној процедури.

За представника Одбора на седници Народне скупштине одређен је Петар Петровић, председник Одбора.

Чланови Одбора су **већином гласова** усвојили наведени предлог.

**СЕДМА ТАЧКА** - Утврђивање Предлога одлуке о престанку функције председника Привредног суда у Лесковцу.

**Петар Петровић** је рекао да је Зоран Симића, доставио допис заведен под 03 Број: 118-3805/17 од 4. децембра 2017. године, којим тражи да Народна скупштина донесе одлуку о престанку функције председника Привредног суда у Лесковцу, с обзиром да му је Одлуком Високог савета судства престала судијска функција 1. децембрa 2017. године, на лични захтев.

Председавајући је отворио расправу у вези са овом тачком дневног реда, па како се нико од присутних није јавио за реч, ставио је на гласање предлог да Одбор за правосуђе, државну управу и локалну самоуправу утврди Предлог одлуке о престанку функције председника Привредног суда у Лесковцу Зорану Симићу, са 1. децембром 2017. године, на лични захтев и упути га Народној скупштини на усвајање по хитној процедури.

За представника Одбора на седници Народне скупштине одређен је Петар Петровић, председник Одбора.

Чланови Одбора су **већином гласова** усвојили наведени предлог.

**ОСМА ТАЧКА –** Разно.

Расправа у вези са овом тачком дневног реда није отварана.

Седница је завршена у 12,25 часова.

СЕКРЕТАР ПРЕДСЕДНИК

Сања Пецељ Петар Петровић